Interná smernica S/1/2015 
o niektorých opatreniach súvisiacich s oznamovaním protispoločenskej činnosti 
(ďalej len „smernica")
vydaná primátorom mesta Čierna nad Tisou v súlade so zákonom č.307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v znení neskorších predpisov platných od 1.1.2015

Článok 1
Úvodné ustanovenie
 1.	Táto smernica upravuje podmienky poskytovania ochrany osobám pred neoprávneným postihom v pracovnoprávnom vzťahu v súvislosti s oznamovaním kriminality alebo protispoločenskej činnosti svojho zamestnávateľa – Mesta Čierna nad Tisou a organizácií v jej zriaďovateľskej pôsobnosti. 
 2.	Táto smernica sa vzťahuje aj na zariadenia v zriaďovateľskej pôsobnosti mesta, okrem prípadov, ak si tieto vypracujú vlastnú internú smernicu o niektorých opatreniach súvisiacich s oznamovaním protispoločenskej činnosti 

Článok 2
Vymedzenie pojmov
 1.	Na účely tejto smernice sa rozumie:
•	oznamovateľom je fyzická osoba, ktorej zamestnávateľom je Mesto Čierna nad Tisou,alebo zariadenia v zriaďovateľskej pôsobnosti mesta Čierna nad Tisou, ktorá v dobrej miere urobí oznámenie, podanie alebo podnet o páchaní protispoločenskej, činnosti protiprávnym konaním svojho zamestnávateľa
•	oznámením uvedie skutočností, o ktorých sa dozvedela v súvislosti s výkonom svojho zamestnania, postavenia alebo funkcie
•	 oznámenie, podanie alebo podnet bez udania mena, priezviska a adresy sa považujú za anonymné
 2.	Možnosť ohlasovať protispoločenskú činnosť priamo prokuratúre tým nie je dotknutá.

Článok 3
Poskytovanie ochrany
 1.	Pri oznámení závažnej protispoločenskej činnosti, ktorá je trestným činom, je možné podať žiadosť o poskytnutie ochrany prokurátorovi.
 2.	Pri oznámení protispoločenskej činnosti, ktorá je správnym deliktom, je možné podať žiadosť o poskytnutie ochrany orgánu, ktorý správny delikt prejednáva.
 3.	Ak správny orgán zistí, že osoba, ktorá podala žiadosť o poskytnutie ochrany je oznamovateľom, ohlási to Inšpektorátu práce, zamestnávateľovi a oznamovateľovi. Oznamovateľ sa stáva chráneným oznamovateľom.

Článok 4
Vnútorný systém vybavovania podnetov v Meste Čierna nad Tisou
 1.	Mesto Čierna nad Tisou, ktoré je zamestnávateľom a je aj orgánom verejnej moci, určuje zodpovednú osobu na plnenie úloh podľa zákona č. 307/2014 Z.z. o niektorých opatreniach súvisiacich s oznamovaním protispoločenskej činnosti, hlavného kontrolóra Mesta Čierna nad Tisou 
 2.	Zodpovedná osoba plní úlohy aj vo vzťahu k rozpočtovým alebo príspevkovým organizáciám v zriaďovateľskej pôsobnosti Mesta Čierna nad Tisou, t.j. Základná škola s vyučovacím jazykom slovenským, Základná škola s vyučovacím jazykom maďarským, Materská škola, Základná umelecká škola
 3.	Zamestnávateľ svojich zamestnancov prijíma podnety:
•	oznámenie vrátane anonymného oznámenia, pričom za oznámenie sa považuje uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie a ktoré môžu významnou mierou prispieť k objasneniu závažnej protispoločenskej činnosti alebo k zisteniu a usvedčeniu jej páchateľa.
Článok 5
Spôsoby podávania podnetov
 1.	Podnety možno podávať:
•	mailom na mailovú adresu kontrolor@ciernanadtisou.sk
•	poštou na adresu Mesto Čierna nad Tisou, hlavný kontrolór mesta, Námestie pionierov 151, 07643 Čierna nad Tisou
•	osobne do podateľne obecného úradu alebo do rúk hlavnej kontrolórke obce
 2.	Podnety v uzatvorenej obálke by mali mať označenie „Neotvárať – podnet pre hlavnú kontrolórku“.
 3.	Touto formou je možné podať aj anonymný podnet.

Článok6
Oprávnenia zodpovednej osoby
 1.	Zodpovedná osoba má lehotu na vybavenie každého podnetu 90 dní od jeho prijatia.
 2.	Lehotu možno predĺžiť o ďalších 30 dní s tým, že pri neanonymných podnetoch sa dôvod predĺženia oznámi osobe, ktorá podala podnet.
 3.	Pri preverovaní neanonymných podnetov je povinnosť zachovávať mlčanlivosť o totožnosti osoby, ktorá podala podnet. Táto povinnosť sa vzťahuje na zodpovednú osobu a osobu, ktorá eviduje registratúru.
 4.	Zodpovedná osoba je povinná oznámiť osobe, ktorá podala podnet, výsledok preverovania do desiatich dní od preverenia podnetu.

Článok7
Evidovanie podnetov
 1.	Evidenciu podnetov vedie zodpovedná osoba po dobu troch rokov v osobitnej evidencii určenej na tento účel v rozsahu:
 a)	dátum doručenia podnetu,
 b)	meno, priezvisko, adresa pobytu osoby, ktorá podnet podala. Ak ide o anonymný uvedie sa poznámka – anonymný podnet,
 c)	predmet podnetu,
 d)	výsledok preverenia podnetu,
 e)	dátum ukončenia preverenia podnetu.
 2.	Každý podnet po zaevidovaní bude opatrený prezenčnou pečiatkou, číslom spisu, dátumom doručenia, skartačnou značkou, uvedie sa počet príloh a meno zodpovednej osoby.
Článok8
Záverečné ustanovenie
 1.	S touto smernicou sú oboznámení všetci zamestnanci Mesta Čierna nad Tisou, vrátane riaditeľov zariadení v zriaďovateľskej pôsobnosti mesta,o čom je vedená prezenčná listina. Zamestnancov zaradení v zriaďovateľskej pôsobnosti mesta s touto smernicou oboznámia ich riaditelia.
 2.	Označenie zodpovednej osoby a spôsoby podávania podnetov sú zverejnené a pre všetkých zamestnancov prístupné obvyklým a bežne dostupným spôsobom – na internetovej stránke mesta a na každom pracovisku.
 3.	Táto vnútorná smernica nadobúda platnosť dňom vydania, účinnosť nadobúda od 01.07.2015.

V Čiernej nad Tisou, 29.06.2015

						 Ing. Marta Vozáriková, v.r.
						primátor mesta